laion/Wikipedia-Exotic huggingface dataset:
თბილისის სახელმწიფო ქორეოგრაფიული სასწავლებელი

ვახტანგ ჭაბუკიანის სახელობის თბილისის სახელმწიფო ქორეოგრაფიული სასწავლებელი — საბალეტო კადრების მომზადების ძირითადი კერა საქართველოში. 1916 წელს იტალიელმა მოცეკვავე ქალმა მარია პერინიმ თბილისში დააარსა საბალეტო სკოლა. ამ სკოლაში აღიზარდნენ ბალეტის ცნობილი ოსტატები: ვახტანგ ჭაბუკიანი, ნინო რამიშვილი, ვახტანგ ერონსკი-ნადირაძე, ელენე გვარამაძე, ელენე ჩიკვაიძე, თამარ ჭაბუკიანი, მარიამ ბაუერი, ირინე ალექსიძე, ს. ვეკუა და სხვა. სტუდიამ დიდი როლი ითამაშა ქართული პროფესიული ბალეტის განვითარებაში. 1934 წელს თბილისის ოპერისა და ბალეტის თეატრთან შეიქმნა ქორეოგრაფიული სტუდია, რომელსაც დავით ჯავრიშვილი ხელმძღვანელობდა. 1936 წელს ორივე სასწავლებელი გაერთიანდა სახელმწიფო ქორეოგრაფიულ სტუდიად. 1950-1972 წლებში სტუდიის დირექტორი და სამხატვრო ხელმძღვანელი იყო ვახტანგ ჭაბუკიანი. 1992 წელს ვახტან ჭაბუკიანის გარდაცვალების შემდეგ, სასწავლებელს მისი სახელი მიენიჭა. სტუდია დაამთავრეს: ზურაბ კიკალეიშვილმა, ირაკლი ბაგრატიონმა, ანა წერეთელმა, ა. ნანობაშვილმა, ვახტანგ გუნაშვილმა, ბექარ მონავარდისაშვილმა, ეთერ ჭაბუკიანმა, ლილიანა მითაიშვილმა და სხვა. 1957 წლიდან სტუდიას ეწოდა თბილისის ქორეოგრაფიული სასწავლებელი. სასწავლებლის აღზრდილები არიან: ზაქარია ამონაშვილი, ვალერი აბულაძე, ირინე ჯანდიერი, მ. არობელიძე და სხვა. თბილისის ოპერისა და ბალეტის თეატრის საბალეტო დასი მთლიანად თბილისის ქორეოგრაფიული სასწავლებლის კურსდამთავრებულებით არის დაკომპლექტებული. სტუდიის ხელმძღვანელები: 1916-1920 მარია პერინი (კერძო საბალეტო სტუდია) 19250-1934, 1934-1938 მარია პერინი თანამშობლობდა დავით ჯავრიშვილი 1936-1950 დავით ჯავრიშვილი 1951-1972 ვახტანგ ჭაბუკიანი 1973-1977 სერაფიმა ვეკუა 1977-1990 ბარამ ბარამიძე 1991-1992 ნიკოლოზ მახათელი 1992-2001 ბარამ ბარამიძე 2001-2004 თამაზ ვაშაკიძე 2004 წლიდან დღემდე ნინო ანანიაშვილი ქართული საბჭოთა ენციკლოპედია, ტ. 4, თბ., 1979. — გვ. 616. ენციკლოპედია „საქართველო“, ტ. 3, თბ., 2014. — გვ. 608.
ალბანური დამწერლობა (მრავალმნიშვნელოვანი)

საკუთარი სახელი ალბანური დამწერლობა შეიძლება აღნიშნავდეს: ალბანური დამწერლობა — დამწერლობა ალბანური ენისათვის ; ალბანური დამწერლობა — დამწერლობა გავრცელებული კავკასიის ალბანეთში.
გიორგი ლომია

გიორგი ლომია (დ. 10 მაისი, 1975, თბილისი) — ქართველი იურისტი და პოლიტიკოსი. გიორგი ლომია დაიბადა 1975 წლის 10 მაისს. მან დაამთავრა თბილისის ბიზნესისა და სამართლის საერთაშორისო უნივერსიტეტი საერთაშორისო სამართლის სპეციალობით. 2003-2012 წლებში იყო არასამთავრობო ორგანიზაციის „ნათელი გზა“ გენერალური დირექტორი. 2005-2006 წლებში იგი იყო თბილისის საკრებულოს საზოგადოებასთან ურთიეთობის კომისიის მთავარი სპეციალისტი. 2006-2016 წლებში იკავებდა „საქართველოს სპორტსმენთა ლიგის“ გენერალური დირექტორის თანამდებობას, ამავდროულად იყო საქართველოს „კიოკუშინკაი კარატეს“ ფედერაციის ვიცე-პრეზიდენტი 2007-2016 წლებში. 2011-2012 წლებში იყო „წინააღმდეგობის მოძრაობის“ წევრი. 2013 წლიდან არის პოლიტიკური გაერთიანება „საქართველოს პატრიოტთა ალიანსის“ პოლიტიკური მდივანი უსაფრთხოების საკითხებში. 2016-2020 წლებში იყო საქართველოს მე-9 მოწვევის პარლამენტის წევრი პარტიული სიით, საარჩევნო ბლოკი: „დავით თარხან-მოურავი, ირმა ინაშვილი — საქართველოს პატრიოტთა ალიანსი, გაერთიანებული ოპოზიცია“. 2017 წლიდან „საქართველოს პრაქტიკული სროლის ფედერაციის“ პრეზიდენტი. 2020 წლის 11 დეკემბრიდან 2021 წლის 4 იანვრამდე იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „საქართველოს პატრიოტთა ალიანსი“. სადეპუტატო უფლებამოსილება პარლამენტმა ირმა ინაშვილთან და გოჩა თევდორაძესთან ერთად საკუთარი განცხადების საფუძველზე (გაყალბებული არჩევნების მოტივით) შეუჩერა. გიორგი ლომია — საქართველოს ბიოგრაფიული ლექსიკონი გიორგი ლომია — საქართველოს პარლამენტის ოფიციალური საიტი (მოძველებული / არქივი / ახალი არქივი) ↑ გიორგი ლომია. თანამდებობის პირის ქონებრივი მდგომარეობის დეკლარაცია. declaration.gov.ge (2020-01-21). დაარქივებულია ორიგინალიდან — 2022-01-25. ციტირების თარიღი: 6 დეკემბერი, 2020. ↑ ცენტრალურმა საარჩევნო კომისიამ საქართველოს პარლამენტის 2020 წლის 31 ოქტომბრის არჩევნები შეაჯამა. ცესკო (2020-12-03). დაარქივებულია ორიგინალიდან — 2020-12-15. ციტირების თარიღი: 6 დეკემბერი, 2020. ↑ „პარლამენტმა ინაშვილს, ლომიას და თევდორაძეს სადეპუტატო უფლებამოსილება შეუწყვიტა“. netgazeti.ge. 2021-01-04. ციტირების თარიღი: 7 იანვარი, 2021. შეამოწმეთ თარიღის პარამეტრი |access-date=-ში (დახმარება)
ჰომოიოთერმული ცხოველები

ჰომოიოთერმული ცხოველები (ბერძნ. homoios - მსგავსი, ერთნაირი და therme - სითბო), ცხოველები, რომლებთაც აქვთ მუდმივი, მდგრადი, გარემოს ტემპერატურისაგან თითქმის დამოუკიდებელი ტემპერატურა. ჰომოიოთერმული ცხოველებს განეკუთვნებიან ფრინველები და ძუძუმწოვრები. ჰომოიოთერმული ცხოველებს აქვთ თერმორეგულაციის უნარი. ქართული საბჭოთა ენციკლოპედია, ტ. 11, თბ., 1987. — გვ. 684.
ხათუნა პატაშური

ხათუნა პატაშური (დ. 19 მარტი, 1970, დედოფლისწყარო) — ქართველი მეცნიერი, მთარგმნელი, ფილოლოგი და ლიტერატურათმცოდნე. ხათუნა პატაშური დაიბადა 1970 წლის 19 მარტს, ქ. დედოფლისწყაროში. 1993 წელს წარჩინებით დაამთავრა თბილისის სახელმწიფო უნივერსიტეტის ფილოლოგიის ფაკულტეტი და მიენიჭა ფილოლოგის, ქართული ენისა და ლიტერატურის მასწავლებლის კვალიფიკაცია. 1990-1993 წლებში სწავლობდა ამავე უნივერსიტეტის ხელოვნებათმცოდნეობის მეორად ფაკულტეტზე.1993-1996 წლებში კი თბილისის სასულიერო აკადემიის ქრისტიანული ხელოვნების ფაკულტეტის სტუდენტი იყო. 1993-1999 წლებში იყო საქართველოს მეცნიერებათა აკადემიის შოთა რუსთაველის სახელობის ქართული ლიტერატურის ინსტიტუტის ასპირანტი. 2003 წელს სწავლა გააგრძელა და 2004 წლამდე სწავლობდა ბერლინის ჰუმბოლტის სახელობის უნივერსიტეტის ლიტერატურათმცოდნეობის ფაკულტეტზე. 1994–2008 წლებში იყო თბილისის სასულიერო აკადემიასა და სემინარიაში, საღვთისმეტყველო ინსტიტუტში, ქართული ენისა და ლიტერატურის ლექტორი, სამეცნიერო მუშაობის ხელმძღვანელ-კოორდინატორი, გაზეთის კორექტორ-კორესპონდენტად 1994-1997 წლებში იგი იყო თბილისის სამხატვრო აკადემიის ქართული და საზღვარგარეთის ლიტერატურის ლექტორი. 1999 - 2000 იყო ფირმა „ომეგას“ პრეს-ცენტრის პრეს-მდივანი. 1999 წელს დაიცვა საკანდიდატო დისერტაცია და მიენიჭა ფილოლოგიის დოქტორის ხარისხი. 1992 წლიდან ჟურნალ-გაზეთებში აქვეყნებს ლექსებს, მინიატურებს, სამეცნიერო სტატიებს, თარგმანებს. 2005 წელს, სამეცნიერო მიწვევით იმყოფებოდა ბერლინის ჰუმბოლტის სახელობის უნივერსიტეტში. ლინგვისტური სტაჟირებით კი 2014-2015 წლებში — საფრანგეთში, ქ. ნიცასა და ქ. ბორდოში. გამოცემული აქვს ლექსების კრებული „დამშვიდობება“. ხათუნა პატაშური — საქართველოს ბიოგრაფიული ლექსიკონი
მამქაბინა

მამქაბინა (აზერ. Mamqabinə) — სოფელი აზერბაიჯანში, ზაქათალის რაიონში. მამქაბინა GEOnet სახელების სერვერზე
ჰაიტი 2016 წლის ზაფხულის ოლიმპიურ თამაშებზე

ჰაიტიმ მიიღო მონაწილეობა 2016 წლის ზაფხულის ოლიმპიადაზე, 1900 წლის შემდეგ (ჰაიტის დებიუტი ოლიმპიადაზე) ჰაიტი მე-16-დ მოხვდა ზაფხულის ოლიმპიურ თამაშებზე. გუნდი ოლიმპიადაზე უმედლოდ დარჩა. ნაკრების მედროშე ესნეიჯ კასტელი არის ყველაზე ასაკოვანი ჰაიტელი ოლიმპიადაზე, 2016 წლის ოლიმპიურ თამაშებზე კასტელი 38 წლის იყო. ჰაიტიმ ოლიმპიადაზე 10 ლიცენზია მოიპოვა (7 კაცი და 3 ქალი). 10 სპორტსმენიდან 8 აშშ-ში დაიბადა და გაიზარდა. მძლეოსნობა: კაც(ებ)ი: ქალ(ებ)ი: კრივი: კრივში ოლიმპიური ლიცენზია ერთმა ჰაიტელმა სპორტსმენმა რიჩარდსონ ჰიჩინსმა მოიპოვა, იგი ასპარეზობას 1/64-დან გამოეთიშა. ჰიჩინსმა ლიცენზია 2016 წელს ბაქოში ჩატარებულ ტურნირზე მოიპოვა, სადაც იგი მეოთხედფინალში გავიდა. ძიუდო: ძიუდოში ჰაიტის ერთი წარმომადგენელი ჰყავდა. -73 კილოგრამში კონტინენტური კვოტა მოიპოვა ხოსე დეპრესმა, რადგანაც იგი პან-ამერიკის რეგიონში იყო ყველაზე მაღლა რეიტინგში, მათ შორის ვინც არ იყო IJF-ს რეიტინგში 2016 წლის 30 მაისის მონაცემებით. ცურვა: ცურვაში ჰაიტიმ ორი ლიცენზია მოიპოვა, ცურვაში ქვეყანას ჰყავდა ერთი ქალი და ერთი კაცი სპორტსმენი. ტაეკვანდო: ძალოსნობა: ჯოზეფი არის პირველი ჰაიტელი ძალოსანი 1960 წლის შემდეგ რომელმაც ოლიმპიადაზე მიიღო მონაწილეობა. ჭიდაობა: https://lenouvelliste.com/lenouvelliste/article/161556/Haiti-aux-JO-de-Rio-avec-10-athletes დაარქივებული 2019-04-17 საიტზე Wayback Machine. ჰაიტის ნაკრები 10 სპორტსმენით დაკომპლექტდა, ვინ იქნება ჰაიტის მედროშე ოლიმპიადაზე? დაარქივებული 2017-02-11 საიტზე Wayback Machine. ძალოსნობა ცურვა დაარქივებული 2015-02-21 საიტზე Wayback Machine.
თბილური დრამა

თბილური დრამა — VIII-XIV საუკუნეებში თბილისის ზარაფხანაში მოჭრილი ვერცხლის მონეტების აღმნიშვნელი ზოგადი სახელწოდება. ესენია: VIII-X სს. ომანიანთა და აბასიანთა დირჰემები. ერთ მხარეზე გამოსახულია მუსლიმანური სარწმუნოებრივი სიმბოლო, ზარაფხანის სახელწოდება და მოჭრის თარიღი, მეორეზე - ზედწერილები ყურანის სურებიდან. თბილისის ჯაფარიანი ამირების ვერცხლის ფული. შუბლზე რელიგიური ფორმულაა და ცნობები ზარაფხანისა და მოჭრის დროის შესახებ, ზურგზე - ხალიფასა და ჯაფარიანი ამირას სახელები. XIII საუკუნის 30-40-იანი წლების პირველი ანონიმური მონღოლური მონეტები. ა) მშვილდისა და ბ) მხედრის გამოსახულებითურთ და წარწერით "მონღოლთა დიდი ულუს-ბექი". მანგუ-ყაენის დირჰემები. მუბლზე, ცენტრში არაბულად აწერია "მანგუ-ყაენი, უზენაესი, სამართლიანია", გარშემო - მოჭრის ადგილი, ზურგზე - მაჰმადიანური სარწმუნოებრივი სიმბოლო, ზარაფხანა და მოჭრის თარიღი. ყაანურები. ქართულ-ჰულაგუიანური დირჰემები. ქართველ მეფეთა დრამები: დავით VI ნარინისა (შუბლზე გამოსახულია ცხენოსანი მეფე, გეკსოგრამა: 6 ქიმიანი დავითის ვარსკვლავი (იუდაიზმის სიმბოლო), სახელის მონოგრამა და თარიღი ქორონიკონით, ზურგზე - დავითის სახელის შემცველი სპარსული ზედწერილი და მოჭრის ადგილი); დავით VII უკლუსი (შუბლზე მოთავსებულია დავითის სახელის შემცველი ზედწერილი და ზარაფხანის სახელწოდება. ზურგზე - მანგუ-ყაენის სახელის შემცველი ზედწერილი სპარსულ და მოჭრის თარიღი არაბულად); დავით VIII-ისა (შუბლზე აწერია ყაზან-ყაენის სახელის შემცველი ლეგენდა. ზურგზე - ქრისტ. ლოცვა არაბულად: "სახელითა მამისა, ძისა და სულისა წმინდისა, ღმერთისა ერთისა" და დავითის მონოგრამა ქართულად, გარშემო მოჭრის თარიღი); ვახტანგ III-ისა (შუბლზე ყაზან-ყაენის სახელის შემცველი ოთხსტრიქონიანი უიღურული ზედწერილი აქვს, ზურგზე - ქრისტ. ლოცვა, ჯვარი და ვახტანგის სახელის მონოგრამა, გარშემო - თარიღი); 1300-1355 წლებში მოჭრილი ილხანთა საერთო ჰულაგუიანური ტიპის დირჰემები. შუბლზე ილხანის სახელი და ეპითეტების შემცველი ზედწერილი აქვს, ზურგზე - შიიტური სარწმუნოებრივი სიმბოლო, მოჭრის ადგილი და დრო. ჯალაღანია ი., ქართული საბჭოთა ენციკლოპედია, ტ. 4, თბ., 1979. — გვ. 617. ვიკისაწყობში არის გვერდი თემაზე: თბილური დრამა
მამრუხი

მამრუხი (აზერ. Mamrux) — სოფელი აზერბაიჯანში, ზაქათალის რაიონში. მოსახლეობის რაოდენობა — 2,150 კაცი. მამრუხი GEOnet სახელების სერვერზე
მონტენეგროს ეროვნული მუზეუმი

მონტენეგროს ეროვნული მუზეუმი მდებარეობს ცეტინიეში, მონტენეგროს ისტორიულ დედაქალაქში. დაასრდა 1896 წელს. მუზეუმი დაყოფილია ხუთ ნაწილად: მონტენეგროს ეროვნული მუზეუმი მონტენეგროს ეთნოგრაფიული მუზეუმი მონტენეგროს ხელოვნების მუზეუმი მეფე ნიკოლოზის სასახლე ბილიარდა (პეტრე II ნიეგოსის მუზეუმი) მუზეუმში დაცულია გვიანი XV საუკუნის ნაშრომი Цетињски октои. იგი ასევე ინახავს ხატს, სახელად Our Lady of Philermos, რომელიც ჯვაროსნული ლაშქრობების შემდეგ მალტის ორდერს ეკუთვნოდა. ეს ხატი მოხსნა დიდმა მაგისტრმა ფერდინანდ ფონ ჰომპეშმა ვალეტას წმ. იოანეს საკათედრო ტაძრიდან, როდესაც ორდენის წევრები ფრანგებმა კუნძულიდან გააძევეს 1798 წელს. de Giorgio, Cynthia (2007) St John's Co-Cathedral – Valletta. Santa Venera: Heritage Books (a subsidiary of Midsea Books Ltd). ISBN 9789993271710.  National Museum of Montenegro website Njegoskij|org :: "The Montenegrin Ministry of Culture publishes the electronic edition of its 2007 National Museum Guidebook" ↑ დაარქივებული ასლი. დაარქივებულია ორიგინალიდან — 2016-08-10. ციტირების თარიღი: 2021-08-18. ↑ de Giorgio 2007, p. 21
მაქოვი

მაქოვი (აზერ. Maqov) — სოფელი აზერბაიჯანში, ზაქათალის რაიონში. მოსახლეობის რაოდენობა — 4,321 კაცი. მაქოვი GEOnet სახელების სერვერზე
ნორვეგიის კონსორტების სია

ნორვეგიის კონსორტების სიაში წარმოდგენილია იმ ადამიანების სია, რომლებიც დაქორწინებულნი იყვნენ ნორვეგიის მონარქებზე. მსგავსად საფრანგეთისა, ნორვეგიის ისტორიაშიც ყველა კონსორტი ქალი იყო. აღსანიშნავია, რომ კალმარის უნიის (1397-1523) პერიოდში, ნორვეგიას, შვედეთსა და დანიას საერთო კონსორტები ჰყავდათ, მისი დაშლის თანავე კი შეიქმნა დანია-ნორვეგიის თანამეგობრობა, სადაც აშკარა უპირატესობას დანია ფლობდა. ამრიგად, 1523-1818 წლებში ნორვეგიასა და დანიას საერთო კონსორტები ჰყავდათ, რის შემდეგაც ნორვეგია დაუყოვნებლივ მიიერთა შვედეთმა. ამრიგად, 1818-1905 წლებში უკვე ნორვეგიასა და შვედეთს ჰყავდათ საერთო კონსორტები, რაც საბოლოოდ 1905 წელს ნორვეგიის დამოუკიდებლობის აღდგენით დასრულდა. დღეისათვის ნორვეგიის დედოფალ-კონსორტია სონია ჰარალდსენი. ნორვეგიის მონარქების სია დანიის კონსორტების სია შვედეთის კონსორტების სია Jean-Charles Volkmann, Généalogies des Rois et des Princes d'Europe, éditions Gisserot.
თბილური ფულუსი

თბილური ფულუსი — XVII-XVIII საუკუნეებში თბილისის ზარაფხანაში მოჭრილი ირანული ყაიდის სპილენძის მონეტა. მონეტაზე წარწერილი სიტყვა "ფულუს" საზოგადოდ სპილენძის მონეტას ნიშნავს. თბილური ფულუსის თარიღი მიუთითებს სიქის ამა თუ იმ ტიპის დამკვიდრების მომენტზე და არა მონეტის გამოშვების დროზე. XVII საუკუნის თბილური ფულუსები სპარსეთის საქალაქო მონეტების მსგავსია. XVIII საუკუნის პირველი წლებიდანვე თბილური ფულუსი იჭრებოდა ქართველ პოლიტიკური მოღვაწეთა სახელით (ვახტანგ VI, სვიმონი, ბაქარი). ცნობილია თბილური ფულუსის ნომინალი: ბისტი, ნახევარბისტი, ფული. ქართული ფულუსი კაპანაძე დ., ქართული ნუმიზმატიკა, თბ., 1969; Пахомов Е. А., Вес и достоинство медной монеты Тифлиса XVII—XVIII вв., Баку, 1928; მისივე, Монеты Грузии, Тб., 1970; ჯალაღანია ი., ქართული საბჭოთა ენციკლოპედია, ტ. 4, თბ., 1979. — გვ. 617.
მასგარაბინა

მასგარაბინა (აზერ. Masqarabinə) — სოფელი აზერბაიჯანში, ზაქათალის რაიონში. მასგარაბინა GEOnet სახელების სერვერზე
მაზიხი

მაზიხი (აზერ. Mazıx, ქართ. მაწეხი) — სოფელი აზერბაიჯანში, ზაქათალის რაიონში. მოსახლეობის რაოდენობა — 1 796 კაცი. XX საუკუნის დასაწყისში ცხოვრობდა 507 ადამიანი. სოფლის წინ, გორაზე, შემორჩენილი იყო დიდი ციხის ნანგრევები, რომელსაც მოსე ჯანაშვილი აიგივებდა მაჭის ციხესთან. მაზიხი GEOnet სახელების სერვერზე ↑ ჯანაშვილი მ., „საინგილო“ // ძველი საქართველო / თაყაიშვილი ე., ტ. II, ტფილისი: ელექტრო მბეჭდავი სტამბა სპირიდონ ლოსაბერიძის, 1913. — გვ. 78.
მიშლეში

მიშლეში (აზერ. Mişleş) — სოფელი აზერბაიჯანში, ზაქათალის რაიონში. მიშლეში GEOnet სახელების სერვერზე
მოსული (მრავალმნიშვნელოვანი)

მოსული შეიძლება აღნიშნავდეს: მოსული — სოფელი აზერბაიჯანში, ზაქათალის რაიონი. მოსული — ქალაქი ერაყში
საბუნჩი (მრავალმნიშვნელოვანი)

საბუნჩი შეიძლება აღნიშნავდეს: საბუნჩი — ქალაქის ტიპის დაბა აზერბაიჯანში. საბუნჩი — სოფელი აზერბაიჯანში, ზაქათალის რაიონი საბუნჩის რაიონი — რაიონი ბაქოში.
Bourbon pointu

Bourbon pointu — ყავის ნაირსახეობა, მიღებული სელექციური მუტაციით ბურბონის ჯიშის ყავისგან 1810 წელს კუნძულ ბურბონზე (რეიუნიონი) ლეროის პლანტაციაზე, რის გამოც მას თავდაპირველად ლეროის ყავა შეარქვეს. მიღებულია არაბიკის ჯიშის ყავის ხის ნამყენისგან და ამჟამად მოჰყავთ ძირითადად რეიუნიონზე, ასევე გვადელუპაზე და ახალ კალედონიაში. Site დაარქივებული 2018-10-15 საიტზე Wayback Machine. Site Site
Confessions Tour

Confessions Tour — ამერიკელი პოპ-მომღერალ მადონას 2006 წლის მსოფლიო საკონცერტო ტურნე, რომელიც მისი ალბომის Confessions on a Dance Floor მხარდასაჭერად გაიმართა. მუსიკალურ ჟურნალ ბილბორდზე დაყრდნობით, მადონას ტურნემ, რომელიც ჩრდილოეთ ამერიკაში, ევროპაში და იაპონიაში ჩატარებული 60 შოუსგან შედგებოდა და 1,2 მილიონი ადამიანი დაესწრო, ორგანიზატორებს 260.1 მილიონი აშშ დოლარი მოუტანა. ამგვარი მონაცემების წყალობით, ტურნემ რეკორდი დაამყარა და ისტორიაში ქალი არტისტის მიერ ჩატარებული ყველაზე მომგებიანი ტურნე-ს წოდება მოიპოვა. Future Lovers/I Feel Love Get Together Like a Virgin Jump Confessions (Interlude) (შეტანილია ნაწყვეტები სიმღერიდან Live to Tell) Live to Tell Forbidden Love Isaac Sorry (Pet Shop Boys-ის რემიქსი) Like It or Not Sorry (Remix Video Interlude) I Love New York Ray of Light Let It Will Be (Paper Faces-ის სრემიქსი) Drowned World/Substitute for Love Paradise (Not for Me) The Duke Mixes the Hits (Video Interlude) (შეტანილია ნაწყვეტები სიმღერებიდან Borderline, Erotica, Dress You Up, Holiday and Disco Inferno) Music Inferno (შეტანილია Disco Inferno და Where's the Party) Erotica (1992 წლის დემო ჩანაწერის You Thrill Me რემიქსი) La Isla Bonita Lucky Star (შეტანილია ნაწყვეტები სიმღერებიდან Gimme! Gimme! Gimme! (A Man After Midnight)/Hung Up) Hung Up (შეტანილია ნაწყვეტები სიმღერიდან Lucky Star) ↑ ბილბორდის 2006 წლის ტურნეების ცხრილი. დაარქივებულია ორიგინალიდან — 2007-01-06. ციტირების თარიღი: 2007-01-06. ↑ ქალი არტისტის მიერ ჩატარებული ყველაზე მომგებიანი ტურნე. დაარქივებულია ორიგინალიდან — 2007-07-13. ციტირების თარიღი: 2007-07-29. ინფორმაცია ტურნეს შესახებ მადონას ოფიციალურ გვერდზე დაარქივებული 2013-09-22 საიტზე Wayback Machine.
ნიკოლა ტესლას ძეგლი (ბაქო)

ნიკოლა ტესლას ძეგლი (აზერ. Nikola Teslanın heykəli) — სერბი მეცნიერის, ნიკოლა ტესლას ძეგლი აზერბაიჯანის დედაქალაქ ბაქოში. ძეგლის ავტორები — აზერბაიჯანის სახალხო მხატვარი, მოქანდაკე ომარ ელდაროვი და არქიტექტორი სანან სალამზადე. დამზადებულია ბრინჯაოსგან. მისი სიმაღლე პოსტამენტთან ერთად შეადგენს 3,3 მეტრს. ძეგლი დადგმულია დეკორატიული პანოს ფონზე, რომელზეც გამოსახულია ტესლას ერთ-ერთი მთავარი გამოგონება — ცვლადი დენის გენერატორი. ძეგლის გახსნის ცერემონია შედგა 2013 წლის 8 თებერვალს. ↑ Президент Ильхам Алиев: Памятник ученому Николе Тесле в центре Баку и созданный парк являются памятником сербско-азербайджанской дружбы. // Trend. 8.02.2013
ნიზამი განჯევის ძეგლი (ჩებოქსარი)

ნიზამი განჯევის ძეგლი (აზერ. Nizami Gəncəvinin heykəli) 2004 წლის 24 თებერვალს დაიდგა ქალაქ ჩებოქსარში. გახსნის ცერემონიაზე მონაწილეობა მიიღეს კულტურისა და ხელოვნების მოღვაწეებმა, საზოგადოებრიობის წარმომადგენელებმა და ქალაქ ჩებოქსარის მკვიდრებმა. ძეგლის ავტორია აზერბაიჯანის რესპუბლიკის სახალხო მოქანდაკე, აზერბაიჯანის სახელმწიფო მხატვრობის აკადემიის რექტორი ომარ ელდაროვი. В Чебоксарах открыли памятник Низами Гянджеви
ჰარუნი და ლეილა (ოპერა)

ჰარუნი და ლეილა (აზერ. Harun vә Leyla) — უზეირ გაჯიბეკოვის მეექვსე და უკანასკნელი მუღამური ოპერა.. ოპერა დაიწერა 1915 წელს, მაგრამ ვერ დაიდგა. ლიბრეტოს ავტორიც არის უზეირ გაჯიბეკოვი.nკლავირი არ არის შემონახული.. ↑ „HARUN VƏ LEYLA“. ↑ 2.0 2.1 Electronic encyclopediya. Uzeiyr Hajibeyov::: «Гарун н Лейла». uzeyirbook.musigi-dunya.az. ციტირების თარიღი: 2017-10-10. ↑ „Harun vә Leyla“.
ასლი და კიარამი (ოპერა)

ასლი და კიარამი (აზერ. Əsli və Kərəm) — უზეურ გაჯიბეკოვის მეხუთე ოპერა ოთხ მოქმედებად და ექვს სურათად. ლიბრეტო დაწერილია თავად კომპოზიტორის მიერ ამიერკავკასიაში ფართოდ ცნობილი ამავე დასახელების აშუღური დასთანის მოტივების მიხედვით. ოპერაში შექებულია სიყვარულის უძლეველი ძალა და ადამიანის სულიერი სილამაზე, გამოხატულია პროტესტი ფეოდალური ურთიერთობებისა და ნაციონალისტური ტენდენციების წინააღმდეგ, რომლის პროპაგანდას ეწეოდნენ კლერიკალური წრეების წარმომადგენლები. ოპერის პრემიერა გაიმართა 1912 წლის 18 (31) მაისს ამჟამინდელ აზერბაიჯანის ოპერისა და ბალეტის თეატრში. სპექტაკლის რეჟისორი იყო ჰუსეინ არაბლინსკი, დირიჟორობდა თავად ავტორი. შემდგომში ოპერა დაიდგა კავკასიის, შუა აზიისა და ირანის სხვადასხვა ქალაქებში. ↑ «Асли и Керем». Электронная энциклопедия Узеира Гаджибекова. დაარქივებულია ორიგინალიდან — 2013-01-23. ↑ В Азербайджанском театре оперы и балета состоится премьера
იულიანა მატანოვიჩი

იულიანა მატანოვიჩი (დ. 6 აპრილი, 1959) — ხორვატი მწერალი, რომანისტი, თანამედროვე ხორვატული ლიტერატურის პროფესორი ზაგრების უნივერსიტეტის ჰუმანიტარულ და სოციალურ მეცნიერებათა ფაკულტეტზე. იულიანა მატანოვიჩი დაიბადა გრადაჩაცში. დაწყებითი სკოლა დურდენოვაკში დაამთავრა, ხოლო საშუალო სკოლა ნაშიცეში. 1982 წელს ოსიეკის უნივერსიტეტის იუგოსლავიურ ენათა ბაკალავრის ხარისხი მოიპოვა. 1988 წელს მოიპოვა დოქტორის ხარისხი ზაგრების უნივერსიტეტის ჰუმანიტარულ და სოციალურ მეცნიერებათა ფაკულტეტზე, სადოქტორო თეზისით: ისტორიული რომანი XX საუკუნის ხორვატულ ლიტერატურაში. მისი ნამუშევრები ნათარგმნია გერმანულ, უნგრულ, სერბულ და სლოვენურ ენებზე. Zašto sam vam lagala (1997) Bilješka o piscu (2000) ISBN 9789531421089, OCLC 1019247496 Lijepi običaji (2000) Kao da smo otac i kći (2003) ISBN 9789532008517, OCLC 57736760 Krsto i Lucijan (2003) Laura nije samo anegdota (2005) Tko se boji lika još (2008) ISBN 9789531208314, OCLC 302231264 Knjiga od žena, muškaraca, gradova i rastanaka (2009) ↑ Ožegović, Nina (20 October 2008). „Julijana Matanović - književni zaokret hit spisateljice“ [Julijana Matanović - literary turnaround of the bestselling writer] (Croatian). Nacional. დაარქივებულია ორიგინალიდან — 22 July 2012. ციტირების თარიღი: 2 January 2010. ↑ 2.0 2.1 Julijana Matanović Croatian (PDF). Croatian P.E.N. Centre. ციტირების თარიღი: 6 March 2011.
ოსციპეკი

ოსციპეკი — შებოლილი ყველი, დამზადებული ცხვრის დამარილებული რძისგან ტატრებში, პოლონეთის რეგიონში. ოსციპეკს ამზადებენ სპეციალისტები სახელად „ბაკა“, რომლებიც როგორც წესი კაცები არიან. ოსციპეკი არის ტრადიციული სადღესასწაულო ყველი ევროპის მრავალ ქვეყანაში. მსგავს ყველს სლოვაკეთში ამზადებენ, ტატრებში. ისინი განსხვავდებიან ინგრენდიენტების თანაფარდობით, დამზადების პროცესით და საბოლოო პროდუქტის მახასიათებლებით. ოსციპეკი დამზადებული უნდა იყოს სულ მცირე ცხვირს რძის 60%-ით და უნდა იწონიდეს 600-დან 800 გ-მდე, ზომა კი უნდა იყოს დაახლოებით ერთნაირი, 17-დან 23 სმ-მდე. ყველს ინახავენ მარილიან წყალში, შემდეგ კი ბოლავენ 12 დღის განმავლობაში. მისი ცხიმიხნობა 33%-ია. ოსციპეკის დამზადება შესაძლებელია მხოლოდ გვიანი აპრილიდან, ოქტომბრის დასაწყისამდე, მაშინ როდესაც ცხვარი მთის სუფთა ჰაერზე იკვებება ბალახით. ოსციპეკის დასამზადებლად იყენებენ დამარილებულ ცხვრის რძეს და მცირე რაოდენობით ძროხის რძეს, რომელიც მკაცრადაა რეგულირებული რეცეპტში. პირველ რიგში არასტერილური დამარილებულ ცხვრის რძე უნდა იქცეს ხაჭოდ ადუღებულ წყალში ხშირი მორევით, შემდეგ მას აბრტყელებენ ხის ჯოხით და აძლევენ დეკორირებული თითისტარის ფორმას. ამ ფორმებს კი ერთი ან ორი ღამის განმავლობაში აწყობენ მარილხსნარით სავსე კასრში. შემდეგ, კი ათავსებენ სპეციალური ხის ქოხების სახურავთან ახლოს და 14 დღის განმავლობაში ამყოფებენ ცხელ კვამლში (ორთქლში). პირველად ოსჩიპაკი ტატრებში XV საუკუნეში გამოჩნდა, ოჩოტნიკას სოფელში 1416 წელს. პირველი რეცეპტი, კი 1748 წელს, ჟივეცის ტერიტორიაზე. ასევე არსებობს ოსჩიპაკის შედარებით პატარა სახეობა სახელად რედიკოლკა, ცნობილი როგორც „უმცროსი და“. {https://euractiv.sk/section/ekonomika-a-euro/news/spor-o-ostiepok-je-zo-stola-v4-planuje-zalobu-na-komisiu/} {http://www.bbc.com/travel/story/20180327-polands-surprisingly-beautiful-cheese}[მკვდარი ბმული] {https://wiadomosci.onet.pl/}[მკვდარი ბმული] ↑ Spor o oštiepok je zo stola, V4 plánuje žalobu na Komisiu Slovak. EurActiv (June 5, 2007). ციტირების თარიღი: May 1, 2008.
ერისი

ერისი (136199 Eris; დროებითი სახელი: 2003 UB313; სიმბოლო: ) — ჯუჯა პლანეტა მზის სისტემაში. მდებარეობს სისტემის ყველაზე უკიდურესი პლანეტის — ნეპტუნის ორბიტის გარეთ. თანახმად პალომარის ობსერვატორიის (კალიფორნია) ასტრონომებისა, ობიექტი ზომით პლუტონს აღემატება (რომელიც, თავის მხრივ, 2006 წლის 24 აგვისტომდე პლანეტად ითვლებოდა). პირველაღმომჩენებმა, შემდგომში კი ნასამ და ზოგიერთმა ასტრონომიულმა ორგანიზაციამ, ეს ობიექტი მზის სისტემის მეათე პლანეტად გამოაცხადეს 2005 წლის იანვარში, თუმცა 2006 წლის 24 აგვისტოს საერთაშორისო ასტრონომიულმა კავშირმა დაამტკიცა პლანეტის განსაზღვრება, რომლის მიხედვით 2003 UB313 ამ სტატუსს არ მოერგო. ეს ობიექტი ჯუჯა პლანეტების კატეგორიას მიეკუთვნა. ოფიციალური სახელის შერჩევის დროს ასევე განიხილებოდა ვარიენტები — ქსენა, ზენა (Xena) და ლილა (Lilah). ორბიტაზე ის მზის ირგვლივ მოძრაობს 3436 მ/წმ სიჩქარით და მზის ირგვლივ ერთ სრულ ბრუნის პერიოდია 557 წელი ანუ 203 600 დღე. მზიდან უშორესი მანძილი (აფელიუმი) არის 14 600 000 000 კმ (97,56 ასტრონომიული ერთეული), მზესთან უახლოესი მანძილი (პერიფელიუმი) 5 650 000 000 კმ. (37,77 ა. ე.) საშუალო მანძილი არის 10 120 000 000 კმ (67,67 ა. ე.). ექსცენტრისიტეტი (ორბიტის გაწელილობის კოეფიციენტი) არის: 0,44177. ერისის დიამეტრი სავარაუდოდ 2400 კმ -ია. თავისი ღერძის ირგვლივ ბრუნვის პერიოდი სავარაუდოდ არის 8 სთ. მისი ზედაპირის ტემპერატურა დაახლოებით არის: მინიმალური -243 °C (30 °K), მაქსიმალური -218 °C (55 °K). მისი არეკვლის უნარის კოეფიციენტი (ალბედო) არის 0.86. საერთაშორისო ასტრონომიული კავშირი ვიკისაწყობში არის გვერდი თემაზე: ერისი MPC Database entry for (136199) Eris Michael Brown's webpage about Eris Brown's webpage about Dysnomia 2007 KCET interview of Mike Brown about Eris and Haumea with Julia Sweeney დაარქივებული 2008-06-26 საიტზე Wayback Machine. compiled list of data დაარქივებული 2005-12-10 საიტზე Wayback Machine. ↑ JPL/NASA. (2015-04-22) What is a Dwarf Planet?. ციტირების თარიღი: 2022-01-19